open-index/open-wikipedia-markdown huggingface dataset:
SHF "Nuri Mazari" në Dellogozhdë

parapamje

**Shkolla fillore "Nuri Mazari"** (në të kaluarën: **Shkolla fillore "Naim Frashëri"** ; zyrtarisht: **Shkolla fillore komunale "Nuri Mazari" - Delogozhd**) është një shkollë fillore qendrore në fshatin Delogozhdi të Strugës, Komuna e Strugës . 

## Vështrim 
Shkolla fillore “Nuri Mazari” në Dellogozhdë (ОУ „Нури Мазари“ – Делогожда) është një institucion arsimor publik i nivelit fillor në gjuhën shqipe, që ndodhet në fshatin Dellogozhdë, komuna e Strugës, Maqedonia e Veriut. Shkolla mban emrin e Nuri Mazarit, një figurë e njohur e periudhës së pasluftës së vitit 2001 në Maqedoni, veprimtar politik dhe pjesëmarrës në Ushtrinë Çlirimtare Kombëtare (UÇK), i cili njihet edhe me nofkën "Komandant Struga".

Institucioni ka një histori të gjatë dhe ka luajtur një rol të rëndësishëm në edukimin dhe arsimimin e brezave në këtë zonë. Në fillim të viteve 2000, shkolla ka pasur një numër të madh nxënësish (deri në 1,500), por kjo shifër ka rënë ndjeshëm në dekadat e fundit, si pasojë e emigracionit të vazhdueshëm të popullsisë drejt vendeve perëndimore. Në vitin shkollor 2016/2017, numri i nxënësve ishte reduktuar në rreth 550.

## Paralele të ndara 
Shkolla përfshin edhe paralelet e ndara fizike (degët) e mëposhtme të shkollave:

* SHF "Nuri Mazari" - Koroshishtë, shkollë rajonale në gjuhën shqipe;
* SHF "Nuri Mazari" - Livadhi, shkollë rajonale në gjuhën shqipe;
* SHF "Nuri Mazari" - Pohum, shkollë rajonale në gjuhën shqipe; dhe
* SHF "Nuri Mazari" - Zhepin, shkollë rajonale në gjuhën shqipe;

## Shih edhe 
* Arsimi në Maqedoni të Veriut

## Referime
Finem

**Finem** (lindur më 28 tetor 1998), është një reper shqiptar. Kënga *Benzi* me te cilin arriti një sukses të madhë ishte bashkëpunimi me **Solo**-n  në vitin 2019.

## Referime
Mall of Mitrovica

**Mall of Mitrovica** është një qendër tregtare kosovare e ndërtuar në 2021, që gjendet në Mitrovicë. Ajo është ndërtuar pranë Sheshit Isa Boletini jo larg Urës së Ibrit, dhe është kthyer në një qendër të rëndësishme tregtare rajonale.   
Në kuadër të saj funksionojnë dyqane me produkte nga marka vendore dhe ndërkombëtare, si veshje, elektronikë, kozmetikë dhe pajisje shtëpiake. Hapësira e organizuar synon të ofrojë një përvojë të rehatshme blerjeje.

Mall of Mitrovica përfshin restorante dhe kafene me kuzhina tradicionale shqiptare dhe ndërkombëtare, të përshtatshme për familje dhe grupe. Qendra ka edhe zona lojërash dhe aktivitete për fëmijë, duke e bërë atë një destinacion të përshtatshëm për familjet. Gjithashtu organizohen aktivitete kulturore dhe promovuese që i japin gjallëri hapësirës. 

## Shih edhe 
* Komuna e Mitrovicës

## Lidhje të jashtme 
* 

## Referime
SHF "Sami Frashëri" në Pirok

**Shkolla fillore "Sami Frasheri"** (zyrtarisht: **Shkolla fillore komunale "Sami Frasheri" - Pirok**) është një shkollë fillore qendrore në fshatin Pirok, Komuna e Bogovinës . 

## Vështrim 
Shkolla Fillore "Sami Frashëri" në Pirok (maqedonisht: *ОУ „Сами Фрашери“ – Пирок*) është një institucion arsimor nëntëvjeçar që ndodhet në fshatin Pirok, Komuna e Bogovinës, në Republikën e Maqedonisë së Veriut. Shkolla është themeluar në vitin 1945 si shkollë katërvjeçare, ndërsa në vitin 1961 shënoi një etapë të rëndësishme të zhvillimit, kur u shndërrua në shkollë tetëvjeçare, dhe më pas në vitin 2005 kaloi në formatin e shkollës nëntëvjeçare, sipas reformave arsimore në vend.

Shkolla është emërtuar sipas, shkrimtarit, leksikografit, filozofit dhe rilindësit të njohur shqiptar Sami Frashëri, duke ruajtur përkushtimin për gjuhën, kulturën dhe identitetin kombëtar në një mjedis shumëetnik. Në të ndjekin mësimet nxënës nga Piroku dhe rrethina, në një mjedis që nxit arsimim cilësor, përfshirje dhe respekt për vlerat kulturore të komunitetit shqiptar në Maqedoninë e Veriut. 

Gjatë dekadave të saj të funksionimit, shkolla ka përfituar nga mbështetje të ndryshme për përmirësimin e kushteve infrastrukturore. Një nga ndërhyrjet më të rëndësishme u realizua në vitin 2012 me ndihmën e Ambasadës së Shteteve të Bashkuara të Amerikës, përmes së cilës u restaurua çatia, u përmirësua sistemi i ngrohjes dhe u zëvendësuan dritaret. Iniciativa të tjera për mirëmbajtje dhe zhvillim të mëtejshëm të hapësirave shkollore janë ndërmarrë edhe në vitet e fundit, ku veçohet asfaltimi i oborrit të shkollës në vitin 2023, realizuar falë bashkëpunimit me komunitetin dhe këshillin e prindërve.

## Shih edhe 
* Arsimi në Maqedoni të Veriut

## Lidhje të jashtme 
* Uebfaqja zyrtare

## Referime
SHF "Dervish Cara" në Pallçisht

**Shkolla fillore "Dervish Cara"** (zyrtarisht: **Shkolla fillore komunale "Dervish Cara" - Pallçisht i Poshtëm**) është një shkollë fillore qendrore në fshatin Pallçisht i Poshtëm, Komuna e Bogovinës . 

Shkolla mban emrin e luftëtarit shqiptar për liri dhe udhëheqësit të Kryengritjes Shqiptare kundër sundimit osman, Dervish Carës .

## Vështrim 
Shkolla fillore “Dervish Cara” ndodhet në fshatin Pallçisht i Poshtëm, në Komunën e Bogovinës, në Maqedoninë e Veriut. Ajo përfaqëson një institucion të arsimit fillor nëntëvjeçar ku zhvillohet mësimi në gjuhën shqipe dhe që përveç nxënësve të Pallçishtit të Poshtëm, u shërben edhe fëmijëve të fshatrave përreth si Kallniku dhe Novaku. Ndërtesa kryesore e shkollës është e vendosur në qendër të fshatit, ndërsa në Kallnik funksionon një shkollë e plotë nëntëvjeçare dhe në Novak një paralele e kombinuar për klasat I-V.

Tradita e arsimit në këtë fshat është e hershme. Më 1913, në kohën e pushtetit serb, u hap një shkollë në gjuhën serbe pranë kishës lokale. Më pas, gjatë vitit shkollor 1941/42, në kohën e administrimit shqiptar të krahinës, u hap për herë të parë shkolla shqipe me emrin “Vllaznija”, ku mësuesi i parë ishte Lazër Stefi. Pas përfundimit të Luftës së Dytë Botërore, shkolla u vendos në godina të ndryshme dhe mbajti disa emërtime, si “Liria” e më pas “Përparimi”. Në vitin 1995, shkolla u nda si njësi e pavarur nga shkolla amë dhe mori emrin “Dervish Cara”, në kujtim të patriotit të njohur të Lëvizjes Shqiptare të shekullit XIX që ka prejardhje nga ky vend.

Në vitin shkollor 2019/20, shkolla kishte gjithsej 417 nxënës të shpërndarë në 28 paralele dhe punonin 42 arsimtarë. Në staf përfshiheshin edhe drejtori, psikologu, sekretari, arkatari, bibliotekisti dhe personeli mbështetës teknik. Shkolla ka shfaqur një aktivitet të pasur jashtëkurrikular, duke organizuar ngjarje të ndryshme me karakter edukativ dhe kulturor. Në vitin 2025, nxënësit e saj morën pjesë në konkursin letrar të organizuar nga Biblioteka “Koço Racin”, ku nxënësja Aldina Ajrullai u vlerësua me lëvdatë për krijimtarinë e saj. Po ashtu, janë mbajtur aktivitete për Ditën e Ekologjisë dhe ka marrë pjesë në garën kombëtare “Spelling Bee”.

Përkundër angazhimit dhe sukseseve, shkolla përballet me sfida infrastrukturore. Objekti i vjetër i shkollës, i ndërtuar pas Luftës së Dytë Botërore, ndodhet në gjendje të rëndë dhe kërkon ndërhyrje të menjëhershme për rikonstruksion. Në vitin 2023, falë një donacioni nga Arif Sulejmani, shkolla përfitoi mobilie të reja për të gjitha klasat, duke përfshirë 80 banka dhe 160 karrige për klasat e dyta deri në të nëntat, si dhe 8 banka e 32 karrige për klasat e para.

## Shih edhe 
* Arsimi në Maqedoni të Veriut

## Referime
SHF "Fan Noli" në Trebosh

**Shkolla fillore "Fan Noli"** (zyrtarisht: **Shkolla fillore komunale "Fan Noli" - Trebosh**) është një shkollë fillore qendrore në fshatin Trebosh të Tetovës, Komuna e Zhelinës .  Shkolla mban emrin e shkrimtarit dhe politikanit të shquar shqiptaro-amerikan, Fan Noli .

## Vështrim 
Shkolla Fillore "Fan Noli" në Trebosh është një institucion arsimor i vendosur në fshatin Trebosh, në komunën e Zhelinës, rajoni i Tetovës, në Maqedoninë e Veriut. Kjo shkollë ka një rëndësi të veçantë në zhvillimin e arsimit në këtë zonë, duke shërbyer si qendër arsimore për komunitetin lokal.

Arsimi në Trebosh ka nisur në mënyrë joformale në fillim të viteve 1940, kur fëmijët e këtij fshati frekuentonin shkollën në fshatin përreth, për shkak të mungesës së një objekti arsimor në fshatin Trebosh. Në vitin 1950, me iniciativë të banorëve dhe mbështetje institucionale, u ndërtua objekti i parë i shkollës fillore në Trebosh, ku filloi mësimi për nxënësit lokalë. Gjatë viteve, shkolla është zhvilluar dhe është përmirësuar në aspektin e infrastrukturës dhe kapaciteteve mësimore.

Në vitin 1994, shkolla mori emrin "Fan Noli", në nderim të figurës së shquar të Rilindjes Kombëtare Shqiptare, një intelektual, poet, politikan dhe njëra nga figurat kyçe të historisë shqiptare. Ky emër simbolizon lidhjen kulturore dhe identitare të komunitetit shqiptar në rajon.

Shkolla ofron arsim fillor me mësimdhënie në gjuhën shqipe dhe synon të krijojë një ambient arsimor modern dhe gjithëpërfshirës, duke përdorur teknologji bashkëkohore dhe metoda pedagogjike të avancuara. Ajo luan një rol kyç në promovimin e arsimit dhe kulturës shqiptare në Maqedoninë e Veriut dhe është një nga institucionet kryesore arsimore të komunitetit shqiptar në rajonin e Tetovës.

Përveç aktivitetit mësimor, shkolla organizon edhe aktivitete kulturore dhe sportive, duke përfshirë festivale, gara dhe projekte që synojnë zhvillimin e aftësive sociale dhe kreative të nxënësve. Ajo është një nga institucionet edukative që kontribuon në zhvillimin e komunitetit lokal dhe ruajtjen e identitetit kulturor shqiptar.

## Paralele të ndara 
Shkolla përfshin edhe paralelet e ndara fizike (degët) e mëposhtme të shkollave:

* SHF "Fan Noli" - Ozormishtë, shkollë rajonale në gjuhën shqipe; dhe
* SHF "Fan Noli" - Palaticë, një shkollë rajonale në gjuhën shqipe.

## Shih edhe 
* Arsimi në Maqedoni të Veriut

## Referime
Universiteti Shtetëror i Bjellorusisë

**Universiteti Shtetëror i Bjellorusisë**  (Белару́скі дзяржа́ўны ўніверсітэ́т) është një universitet në Minsk, Bjellorusi . Universiteti u themelua më 30 tetor 1921    ndërsa në vitin 2023 u rendit i 387-ti në botë në Renditjen Botërore të Universiteteve QS. 

## Fakultetet 
Fakultetet kryesore të Universitetit Shtetëror të Bjellorusisë përfshijnë:
#Fakulteti i biologjisë ( Біялягічны факультэт - Biïalahitchny fakoultèt )
#Fakulteti i gjeografisë ( Геаграфічны факультэт - Hieahrafichny fakoultèt )
#Fakulteti i historisë ( Гістарычны факультэт - Histarytchny fakoultèt )
#Fakulteti i mekanikës dhe matematikës ( Мэханика-матэматычны факультэт - Mèkhanika-matematytchny fakoultèt )
#Fakulteti i Matematikës së Aplikuar dhe Shkencave Kompjuterike (Факультэт дапасавальнай матэматыкі і інфарматыкі - Fakoultèt dapasavalnaï matèmatyki i infarmatyki)
#Fakulteti i marrëdhënieve ndërkombëtare ( Факультэт міжнародных зносін - Fakoultèt mijnarodnykh znosin )
#Fakulteti i komunikimit socio-kulturor ( Факультэт сацыякультурных камунікацый - Fakoultèt satsyiakoultournykh kamounikatsyi )
#Fakulteti i Radiofizikës dhe Elektronikës ( Fakultet radыёfіzыkі і эlektronіkі - Fakoultèt radyiofizyki i elektroniki )
#Fakulteti i gazetarisë ( Факультэт журналістыкі - Fakoultèt gazetari )
#Fakulteti i filozofisë dhe shkencave shoqërore (Fakulьtэt phіlyazofiі і сацыяльных навук - Fakoultèt filazofii dhe satsyialnykh navouk )
#Fakulteti i filologjisë - fakulteti i letrave ( Філялягічны факультэт - Filalahitchny fakoultèt )
#Fakulteti i fizikës ( Фізычны факультэт - Fizytchny fakoultèt )
#Fakulteti i kimisë ( Хімічны факультэт - Khimitchny fakoultèt )
#Fakulteti i ekonomisë ( Эканамічны факультэт - Ekanamitchny fakoultèt )
#Fakulteti i drejtësisë ( Юрыдычны факультэт - Yurydychny fakoultèt )

## Shih edhe 
* Arsimi në Bjellorusi

## Lidhje të jashtme 
* Uebfaqja zyrtare

## Referime
SHF "Mihail Grameno" në Brezë

**Shkolla fillore "Mihail Grameno"** (zyrtarisht: **Shkolla fillore komunale "Mihail Grameno" - Brezë**) është një shkollë fillore qendrore në fshatin Brezë, Komuna e Çuçerit . 

## Vështrim 
Kjo shkollë fillore mban emrin e Mihail Gramenos dhe ndodhet në fshatin Brezë të komunës së Çuçer Sandevës në Maqedoninë e Veriut. Ky institucion arsimor përfaqëson një shembull të përkushtimit të palëkundur ndaj dijes dhe ruajtjes së gjuhës dhe identitetit shqiptar në një zonë malore dhe të izoluar. E vendosur në një territor me kushte të vështira klimatike dhe infrastrukturore, kjo shkollë funksionon me burime të kufizuara dhe staf të vogël, por përkushtimi i mësuesve e mban të gjallë frymën arsimore. Shkolla është jo vetëm një qendër e arsimit, por edhe një pikë mbështetjeje për komunitetin, duke i dhënë fshatit një ndjenjë qëndrueshmërie, shprese dhe përkatësie kulturore.

## Paralele të ndara 
Shkolla përfshin edhe paralelet e ndara fizike (degët) e mëposhtme të shkollave:

* Shkolla fillore "Mihail Grameno" - Bllacë;
* Shkolla Fillore "Mihail Grameno" - Malinë; dhe
* Shkolla fillore "Mihail Grameno" - Tanushë.

## Shih edhe 
* Arsimi në Maqedoni të Veriut

## Referime
Ferdonije Qerkezi

__NOINDEX__
parapamje|Qerkezi para shtëpisë së saj në 2021
**Ferdonije Qerkezi** (lindur në 1953 në Gjakovë, Kosovë) është një grua kosovare e njohur për qëndresën dhe vendosmërinë e saj për të ruajtur kujtesën e viktimave të Luftës së Kosovës. Pas humbjes së bashkëshortit dhe katër djemve të vet gjatë Luftës, ajo e shndërroi shtëpinë e vet në Gjakovë në një shtëpi muze përkujtimore. Shtëpia muze është kthyer në simbol të dhembjes dhe qëndresës për ata që njohën njerëz tani të zhdukur si pasojë e Luftës.

## Jeta e hershme dhe familja 
E lindur në një familje shumë të dashur dhe me gjashtë vellezër, Ferdonije Qerkezi pati një fëmijëri të lumtur. Ajo përfundoi shkollimin fillor në Gjakovë. Në vitin 1972, ajo u martua me Halim Qerkezin dhe së bashku krijuan një familje të lumtur me katër djem: Artanin, Armendin, Ardianin dhe Edmondin. Në vitet e 90-ta, ata hapën një qebaptore familjare, ku punonin së bashku. Dy nga djemtë e saj Artani dhe Armendi ishin martuar në të njëjtën ditë, vetëm pak kohë para fillimit të luftës. Gratë e tyre pritën për pesë vitë, me shpresën se burrat e tyre do të ktheheshin të gjallë nga lufta.

## Tragjedia gjatë luftës 
Më 27 mars 1999, gjatë luftës në Kosovë, forcat serbe hynë në shtëpinë e familjes Qerkezi dhe morën burrin e saj dhe katër djemtë. Ferdonije Qerkezi mbeti e vetme. Fillimisht nuk kishte asnjë informacion për fatin e tyre, por pas pesë vitësh, u konfirmua se dy nga djemtë e saj, Artani dhe Edmondi, ishin vrarë. Ajo i njohi trupat e tyre përmes rrobave që kishin pasur të veshura atë ditë kur ishin marrë nga forcat serbe, gjatë gjenocidit në Kosovë. Bashkëshorti i saj Halimi dhe dy djemtë e tjerë të saj, Ardiani dhe Armendi, vazhdojnë të konsiderohen të zhdukur deri më sot.

Kjo inciativë u realizua pa asnjë ndihmë institucionale, dhe është e hapur për vizita të vazhdueshme nga qytetarë përfaqësues të huaj.

## Referime
Marats Kasems

**Marats Kasems** (i lindur më 14 mars 1990 në Riga, Letonia) është një gazetar letonez dhe ish-kryeredaktor i Sputnik Lituania, një media e kontrolluar nga agjencia shtetërore ruse Rossiya Segodnya. Ai është i njohur për pjesëmarrjen e tij në mediat ruse, aktivitetin politik në Letoni dhe ndjekjet penale lidhur me sigurinë kombëtare.

## Fëmijëria dhe arsimi 
Kasems lindi nga një baba jemenas dhe një nënë letoneze. Babai i tij, Fadel Kasem, ka shërbyer në ushtri. Ai studioi piano në shkollën e muzikës në Salaspils, pastaj filloi studimet në shkencat politike në Universiteti i Letonisë, por nuk i përfundoi. Më pas, ai mori një diplomë master nga Universiteti Rus i Miqësisë së Popujve.

## Aktiviteti politik 
Në vitin 2013, Kasems kandidoi për këshillin bashkiak të Salaspils si përfaqësues i partisë Harmonia. Ai u përjashtua nga partia pas publikimit të një videoje ku shfaqej duke shprehur zhgënjimin për rezultatet e zgjedhjeve me gjuhë të pahijshme.

Në vitin 2018, ai mori pjesë në zgjedhjet parlamentare si kandidat i koalicionit politik “Për një alternativë” (*Par Alternatīvu*), duke u prezantuar si gazetar i Rossiya Segodnya.

## Puna në mediat ruse 
Kasems u emërua kryeredaktor i Sputnik Lituania. Në vitin 2019, autoritetet lituaneze e shpallën *persona non grata* dhe ia ndaluan hyrjen në vend për pesë vjet, duke përmendur shqetësime për sigurinë kombëtare.

## Arrestimi dhe gjyqi në Letoni 
Më 30 dhjetor 2022, Kasems u arrestua nga Shërbimi i Sigurisë së Shtetit të Letonisë me të kthyer në vend. Ai u akuzua për mbështetje të një shteti të huaj në veprime kundër Republikës së Letonisë, sipas nenit 84 të Kodit Penal të Letonisë. Ai gjithashtu dyshohej për shkelje të sanksioneve të BE-së ndaj Rusisë dhe për vepra të mundshme spiunazhi.

Në prill 2023, ai u lirua me kusht dhe iu ndalua të largohej nga vendi. Në korrik 2023, u shpall fajtor dhe u dënua me një gjobë prej 15 500 eurosh, duke u marrë parasysh pranimi i fajit dhe pendesa e tij.

## Intervista të mëvonshme 
Në gusht 2023, Kasems dha një intervistë për portalin informativ *Delfi*, ku përshkroi punën e tij për drejtuesin e mediave ruse Dmitri Kisselev si një “punë të ndyrë” dhe keq të paguar. Ai deklaroi se nuk dëshiron të kthehet në Rusi. Intervista më pas u fshi nga faqja. Në një tjetër intervistë për kanalin letonez TV3 Letonia, ai shprehu interesin për t'u kandiduar sërish për Saeima.

## Opinionet 
Kasems ka pohuar se Letonia, si një shtet i vogël, duhet të përdorë të gjitha mjetet e mundshme për të mbrojtur hapësirën e saj informative. Ai gjithashtu ka bërë thirrje për një identitet kombëtar gjithëpërfshirës letonez, duke sugjeruar që të gjithë banorët afatgjatë të konsiderohen si letonezë dhe patriotë. Ai ka theksuar se popullariteti i kanaleve televizive të ndaluara tregon për ndasi sociale të pazgjidhura dhe dobësi në aspektin informativ.

## Shiko edhe 
* Sputnik (agjenci lajmesh)
* Liria e shtypit në Letoni
* Propaganda ruse

## Referime
Johannes Pietsch

**Johannes Pietsch** (lindur më 29 prill 2001), i njohur edhe me emrin e tij skenik **JJ**, është një këngëtar austriak. Ai fitoi edicionin e 69 të Festivalit Evropian të Këngës për Austrinë me këngën " Wasted Love ".
Nestrete Kumnova

**Nestrete Kumnova** është aktiviste dhe humaniste shqiptare nga Kosova, e njohur për angazhimin e saj në çështjen e personave të zhdukur gjatë Luftës së Kosovës. Nestrete Kumnova është kryetare e shoqatës "Thirrjet e Nënave" në Gjakovë dhe është zë i fuqishëm në kërkesat për zbardhjen e fatit të mijerave të zhdukurve shqipëtarë në Kosovë.

## **Jeta personale** 
Më 31 mars 1999, djali i saj, Albion Kumnova, u rrëmbye nga forcat serbe gjatë luftimeve në Gjakovë, së bashku me pesë familjarë të tjerë. Që nga ajo ditë, Nestrete Kumnova nisi kërkimin për fatin e të birit dhe nuk u ndal.

Në vitin 2000, ajo mori pjesë në protesta dhe themeloi shoqatën “Thirrjet e Nënave”, për të kërkuar drejtësi dhe për të bashkuar zërin e familjarëve të të zhdukurve. Shoqata u bë një ndër zërat më të fuqishëm në Kosovë që ngriti çështjen e të zhdukurve në instanca vendore dhe ndërkombëtare. 

Nestrete Kumnova është kthyer në një simbol të rezistencës, durimit dhe përkushtimit të nënave kosovare që kërkojnë drejtësi për të afërmit e tyre të humbur në luftën 1998-1999 në Kosovë. Nestrete Kumnova vazhdon të jetë aktive në jetën publike dhe shoqërore, duke mbajtur të gjallë kujtesën kolektive të luftës në Kosovë.

## **Kujtesa dhe muzeu personal** 
Në prill të vitit 2011, eshtrat e personave që u morën bashkë me Albionin u gjetën në Batajnicë pranë Beogradit, dhe u rivarrosën në Gjakovë. Megjithatë, ajo vazhdon ta mbajë varrin bosh të të birit, si simbol i dhimbjes dhe pritjes së pafund të nënave për kthimin e bijve të tyre.

Së bashku me burrin e saj, Muharrem Kumnova, ata e kanë shndërruar dhomën e djalit të tyre në një muze përkujtimi, ku ruhen rrobat, gjërat personale dhe kujtimet e Albionit.

## **Vepra dhe botime** 
Në vitin 2018, ajo botoi monografinë “Albion Kumnova – Martir i Kombit”, një libër që përshkruan jetën e të birit dhe vuajtjen e saj si nënë e një të zhdukuri. Libri është një dëshmi personale dhe kolektive mbi tragjedinë e familjeve që humbën më të dashurit gjatë luftës.

## **Angazhimi publik** 
Gjatë viteve që nga 1999, Nestrete Kumnova ka qenë pjesë e fushatave ndërkombëtare për të drejtat e viktimave të luftës dhe ka kërkuar që autorët e krimeve të luftës të dalin para drejtësisë. 

Nestrete Kumnova, e cila drejtoi komisionin e qeverisë së Kosovës për personat e zhdukur nga viti 2005 deri në vitin 2007, thotë se gjetja e varreve masive do të mbetet një sfidë për vendin për një kohë të gjatë, ashtu si edhe identifikimet e sakta dhe varrosjet e viktimave. Nesrete Kumnova është kthyer në një simbol të durimit, fuqisë dhe përkushtimit të nënave kosovare që ende presin kthimin ose drejtësinë për fëmijët e tyre të zhdukur. Nestrete Kumnova është një figurë e respektuar në shoqërinë kosovare dhe një zë i guximshëm në mbrojtje të të drejtave të njeriut dhe drejtësinë në pasluftë. 

## **Referencat**
Përpjekja

parapamje|Veronica Foster, armëpunuese e Luftës së Dytë Botërore, punëtore e palodhur.
Në psikologji, **përpjekja** është përvoja subjektive e sforcimit gjatë kryerjes së një aktiviteti, veçanërisht përqendrimi mendor dhe energjia e kërkuar. Në shumë aplikime, përpjekja thjesht raportohet nga një pacient, klient ose subjekt eksperimental. Ka pasur disa punime që krijojnë një lidhje midis përpjekjes së raportuar dhe masave objektive, siç është në imazherinë e trurit. Përpjekja përdoret si një tregues diagnostik në diagnozën dhe vlerësimin mjekësor dhe psikologjik. Përdoret gjithashtu si një tregues në eksperimentimin psikologjik, veçanërisht në fushën e kujtesës.

Në studimin e plakjes, Patrick Rabbitt propozoi një hipotezë përpjekjeje në vitet 1960: që ndërsa dëgjimi i tyre bëhej më pak i mprehtë me moshën, njerëzit do të kërkonin përpjekje shtesë për të kuptuar atë që thuhej dhe se kjo përpjekje e bënte më të vështirë kujtimin e saj.

## Shiko edhe 
* Mundi
* Përvoja
* Sforcimi
* Aktiviteti

## Referime
Italian brainrot

parapamje|*Tralalero Tralala*, një peshkaqen me këmbë dhe këpucë blu
***Italian brainrot*** () është një seri memesh surrealiste në internet që u shfaqën në fillim të vitit 2025, të karakterizuara nga foto absurde të krijesave të gjeneruara nga inteligjenca artificiale me emra pseudo-italianë. Fenomeni u përhap shpejt në platformat e mediave sociale si TikTok dhe Instagram, për shkak të kombinimit të zërave të sintetizuar "italianë", pamjeve groteske, qesharake dhe narrativës absurde.

## Përshkrimi
parapamje|*Tung Tung Tung Sahur*, një trung me fytyrë dhe që mban një shkop bejsbolli.|280px
*Italian brainrot* paraqitet nga imazhe apo video absurde të krijuara nga inteligjenca artificiale gjeneruese. Zakonisht përmban hibride të kafshëve me objekte të përditshme, ushqim dhe armë. Atyre u jepen emra të italianizuar ose përdorin shënjues kulturorë stereotipikë dhe shoqërohen me audio të rrëfimit të një italiani të krijuar nga AI, e cila shpesh është e pakuptimtë. Këta personazhe ndërthurin elemente të surrealizmit, ankthit vizual (lugina e çuditshme) dhe ironisë së internetit, duke reflektuar humorin post-ironik të Gjeneratës Z. Përdoruesit online shpesh e përdorin këtë etiketë për të pranuar çudinë e *Italian brainrot*, ndërkohë që njohin sasinë në rritje të inteligjencës artificiale të pranishme në internet.

### Formuar
*Italian brainrot* u popullarizua për herë të parë në TikTok me personazhin *Tralalero Tralala*, i cili u krijua më 13 janar 2025. *Italian brainrot* fitoi famë në mars 2025, duke u përhapur në Indonezi, Shtetet e Bashkuara dhe Evropë. Markat kanë përsëritur memet për përdorim në përmbajtjen e marketingut, dhe ata gjithashtu kanë frymëzuar një sërë kriptomonedhash meme shumë të paqëndrueshme.

## Personazhet
parapamje|*Boneca Ambalabu*, një bretkocë pemësh antropomorike me këmbë njeriu dhe trupi i një gome makine.
*Italian brainrot* përmban karaktere të ndryshme të krijuara nga AI. Personazhi i parë viral i zhanrit ishte *Tralalero Tralala*, një peshkaqen me tre këmbë në atlete Nike që shpesh përshkruante duke kërcyer ose duke luftuar një krijesë hibride me kokën e një krokodili dhe trupin e një bombarduesi me dy motorë të epokës së Luftës së Dytë Botërore të njohur si *Bombardino Crocodilo*. Personazhi u krijua fillimisht nga @noxaasht në shkurt 2025 dhe është bërë meme e tij. Në maj 2025, shtëpia e prodhimit indonezian Dee Company sugjeroi që të bëhej një film bazuar në të.

*Balerina Cappuccina* është një balerinë e veshur me këpucë tutu dhe pointe, megjithëse me një turi kapuçino si kokë, duke theksuar absurditetin e zhanrit duke kombinuar të papajtueshmen: një objekt të përditshëm dhe një imazh kërcimi.

Personazhe të tjerë përfshijnë *Boneca Ambalabu*, një bretkocë pemësh antropomorike me këmbë njeriu dhe trupi i një gome makine me origjinë indoneziane. *Lirili Larila*, një hibrid dykëmbësh kaktus-elefant i veshur me sandale; dhe *Frigo Camelo*, një deve me një frigorifer për një trup dhe çizme të mëdha në këmbë.

## Referime
## Lidhje të jashtme
Çatir-Tau

**Çatir-Tau ose Çatirtau** i njohur gjithashtu si Shatior-Gora është një zonë kodrinore pranë Aznakajevos, Tatarstani, Rusi, qqë ndonjëherë përmendet si i vetmi vargmal i Tatarstanit. Pika më e lartë është 321.7 metra. Që nga viti 1972, vargmali është shpallur monument natyror i Tatarstanit.

## Shih edhe 
* Lista e pikave më të larta të subjekteve federale ruse

## Referime
Kaveh KakaeiNezhad

alt=|parapamje|

**Kaveh KakaeiNezhad** (persisht: کاوه کاکائی‌نژاد; lindur më 28 korrik 1991 në Isfahan) është një poet, shkrimtar, dramaturg dhe artist iranian. Veprat e tij trajtojnë tema si mistika, ekzistencializmi, shpirtërorja dhe letërsia gotike. Ai ka shkruar mbi 20 libra në gjuhën perse, anglisht dhe gjuhë të tjera. Librat e tij janë botuar ndërkombëtarisht, përfshirë Amazon dhe botuesin shqiptar ACFOS Albania.

## Biografia 
KakaeiNezhad lindi në qytetin Isfahan, një qendër kulturore dhe artistike në Iran. Në adoleshencë ai u ndikua thellë nga letërsia klasike perse dhe filozofia botërore. Stili i tij letrar bashkon mistikën persiane me reflektime metafizike moderne.

## Karriera 
Ai shkruan në shumë zhanre: poezi lirike, letërsi kundër luftës, romane filozofike dhe drama teatrore. Drama e tij *π3: Tragjedia e Heshtjes* eksploron heshtjen dhe izolimin kozmik, ndërsa manifesti *Paxocracy: E ardhmja që fillon brenda nesh* propozon një model qeverisjeje të bazuar në dinjitetin njerëzor. Libri i tij poetik *Eczema: Poems of Freedom* është përkthyer në më shumë se 20 gjuhë.

## Veprat kryesore 
## Stili dhe temat 
Shkrimi i tij dallohet nga toni lirik, simbolizmi i fuqishëm dhe thellësia filozofike. Ai shpesh shkruan për kalimin përtej vetes, kujtesën kulturore dhe tensionet shpirtërore. Elementet gotike, izolimi dhe shpresa janë të pranishme në shumë prej veprave të tij.

## Referime 
* 
* 
*
Thomas Becket

**Thomas Becket** / / ˈBeket / ) , i njohur edhe si **Shën Thomai i Canterbury-t**, **Thomai i Londrës**  dhe më vonë **Thomas à Becket**  (21 dhjetor 1119 ose 1120)&nbsp;– 29 dhjetor 1170), shërbeu si Zoteri Kancelar nga viti 1155 deri në vitin 1162, dhe më pas si Kryepeshkop i Kanterburi-t nga viti 1162 deri në vdekjen e tij në vitin 1170. Ai u përfshi në konflikt me Henrin II, Mbretin e Anglisë, mbi të drejtat dhe privilegjet e Kishës dhe u vra nga ndjekësit e Mbretit në Katedralen e Kanterburi -t. Menjëherë pas vdekjes së tij, ai u shenjtërua nga Papa Aleksandri III . Ai nderohet si shenjtor dhe martir nga Kisha Katolike dhe Kungimi Anglikan .

Burimet kryesore për jetën e Bekketit (Becket) gjinden një numër biografish të shkruara nga bashkëkohësit. Disa nga këto dokumente janë nga shkrimtarë të panjohur, megjithëatë historiografia tradicionale u ka dhënë atyre emra. Biografët e njohur janë John i Salisburi-t, Eduard Grim, Benedikt i Peterborgut-ut, William i Kanterburi-t, William fitzStefen, Guernes i Pont-Sainte-Menksence, Robert i Kriklade-s, Alan i Tevkesburi-t, Benet i St Albans-it dhe Herbert i Bosham-it . Biografët e tjerë, të mbetur anonimë, zakonisht marrin pseudonimet Anonim I, Anonim II (ose Anonim i Lambeth-it) dhe Anonim III (ose Anonim i Lansdon-it). Përveç këtyre faqeve, ka edhe dy faqe të tjera që ka të ngjarë të jenë bashkëkohore, të cilat paraqiten në *Quadrilogus II* dhe  . Përveç këtyre biografive, përmenden edhe ngjarjet e jetës së Becket-it në kronikët e kohës. Këto përfshijnë veprën e Robertit të Torignit,  të Roger nga Howden . dhe, Kronika Veprat e Ralph Diceto -s,  William of Newburgh, dhe veprat e Gervase të Canterbury -t. 

Beketi lindi rreth vitit 1119,  ose në vitin 1120 sipas traditës së mëvonshme,  në Qeapside, Londër, më 21 dhjetor, ditën e festës së Apostullit Shën Thomas. Ai ishte djali i Gilbertit dhe Matilda Beket . [ shënimi 2 ] Babai i Gilbertit ishte nga Thierville në zotërinë e Brionne në Normandi, dhe ishte ose një pronar i vogël tokash ose një kalorës i vogël.  Matilda ishte gjithashtu me prejardhje normane  – familja e saj mund të ketë origjinën pranë Kaenit . Gilberti ndoshta ishte i afërm me Theobaldin e Bekut, familja e të cilit ishte gjithashtu nga Thierville. Jeta e Gilberti-it filloi  si tregtar, ndoshta në tekstile, por në vitet 1120 ai jetonte në Londër dhe ishte pronar i një prone, duke jetuar me të ardhurat nga perfitimet e qiras të pronave të tij. Ai shërbeu gjithashtu si sherif i qytetit në nje pikë të caktuar.  Prindërit e Beket-it u varrosën në Katedralen e Vjetër të Shën Paulit .

*

## Referencat 
### Shënime në fund të faqes 
### Bibliografia
Richard Brinsley Sheridan

**Richard Brinsley Butler Sheridan** (Riçard Brinsli Batllër Sheridën) ka lindur me 30 tetor 1751 dhe vdekur me 7 korrik 1816. Ai ishte një dramatist, shkrimtar dhe politikan anglo- irlandez i cili ishte anëtar i Dhomës së Komunave Britanike nga viti 1780 deri në vitin 1812, duke përfaqësuar zonat elektorale të Stafford-it, Westminster-it dhe Ilchester-it . Pronari i Teatrit Mbretëror, Drury Lane, në Londër,  shkroi disa drama të shquara si *Rivalët* (1775), *Duenna* (1775), *Shkolla për Skandal* (1777) dhe *Një Udhëtim në Scarborough* (1777). Ai shërbeu si Arkëtar i Marinës nga viti 1806 deri në vitin 1807. Sheridan vdiq në vitin 1816 dhe u varros në Qoshen e Poetëve në Abacinë e Westminsterit . Dramat e tij përbejnë një pjesë qendrore e kanunit perëndimor dhe interpretohen rregullisht në të gjithë botën.

Drama e parë e Sheridanit, *Rivalët*, u luajt së pari në skenë në vitin 1775 n*ë* Teatrin e Kopshtit Covent  të Londrës. Ishte një dështim që në natën e parë, dhe përformanca e John Lee (Gjon Li) si Sir Lucius O'Trigger (Sir Lucjus O'Triger) u kritikua që e paraqiti  personazhin si "qesharak dhe të neveritshëm". Sheridan e rishkroi shfaqjen dhe e luajti përsëri disa ditë më vonë, me Laurence Clinch (Larenc Kllinq) që e zëvendësoi Lee-n në këtë rol.  Në formën e saj të perpunuar, ajo pati një sukses të madh, duke i dhene menjëherë reputacion dramaturgut të ri dhe favorizimin e Londrës së modës. Vepra vazhdoi të bëhet një standard i letërsisë angleze .

Në vitin 1780, Sheridan u anëtarsua në Dhomën e Komunave si aleat i Charles James Fox-it duke u vendosur në anën e kolonialistëve amerikanë në debatin politik të atij viti. Përflitet se ai e ka paguar    klasën borgjeze të Stafordit nga pesë ginea secilit, në mënyre që ta zgjedhin si përfaqësues të tyre. Si pasojë, fjalimi i tij i parë në parlament ishte një mbrojtje kundër akuzës për ryshfet.

* *Rivalët*
* *Dita e Shën Patrikut*
* *Duenna*
* *Një udhëtim për në Scarborough*
* *Shkolla për Skandal*
* *Kampi*
* *Kritiku*
* *Një Qërshori i Lavdishëm*
* *Pizarro*
* *Protesta e Klios* (shkruar më 1771, botuar më 1819)

## Shënime 
*
Principata e Temnikovit

**Principata e Temnikovit** ose **Principata e Tumenit** i njohur edhe si **Principata Bekhanide e Tümenit** e njohur edhe si Principata Bekanide e Tumenit, ishte një principatë e përbërë nga Misharët dhe Mokshat  në rajonin lindor të Mishar Yurt (rrethet Temnikovsky dhe Kadomsky).  Ky shtet kishte një aleancë të ngushtë me Dukatin e Madh të Moskës.

## Etimologjia 
Tatarisht: Төмән ханлыгы, e romanizuar: *Tömän xanlığı* dhe në sllavishten kishtare: *темник* do të thotë komandant i një tümeni (njësi ushtarake prej 10,000 vetësh) dhe i referohet themeluesit të qytetit, princit Tenish Kugushev ose paraardhësve të tij të afërt. Studiues të tjerë si M. Safargaliev dhe P. Chermensky e konsiderojnë Temnikovin si qendrën e dytë më të rëndësishme të një ulusi pas Mukhshës, pasi vetë etimologjia e emrit të vendit tregon për selinë e komandantit të një tumeni të Hordhisë së Artë.

## Historia 
Principata u themelua nga Princi Bekhan në vitin 1388.   Më vonë, ajo u zgjerua dhe përfshiu territoret midis lumenjve Oka, Tsena dhe Sura në Mokshalandin Verior, Perëndimor dhe Lindor. Temnikovi, Kadomi, Sacony dhe vendbanimi Andreev u shkatërruan gjatë sulmeve të Principatave të Moskës dhe Riazanit në dekadat e para të shekullit XV, por më pas u rindërtuan në qytete të reja. Kjo është konfirmuar nga gjetje arkeologjike të viteve 1960. 

## Gjenetika 
Anëtarët në Family TreeDNA që gjurmojnë prejardhjen mbretërore deri te Princi Bekhan i Principatës së Temnikovit janë të grupuar si **(07 Princat** Tatarë – Bekanidët) në projektin gjenetik të fisnikërisë ruse (Russian Nobility DNA Project). Të gjithë anëtarët i përkasin Y-haplogrupit J2b-L283 > Y12000. 

## Princat e Tumenit 
* Kugushevët – Dinastia Mishar 
* Rastët – Dinastia Moksha (nganjëherë gabimisht e referuar si "Siberiane" meqenëse Tümen dhe Tyumen ishin të përziera  Djagfar Tarikhy i përmend Rastët si *Princat Seber*, që do të thotë "me prejardhje Moksha ose Hungareze " 

Të përmendur në burimet ruse si Princat Mordvin.  

## Administrata 
Principata ishte e ndarë në beljakë. 

## Popullsia 
Toka ishte e banuar kryesisht nga Mokshat, Misharët dhe Erzia. Disa Burtasë u vendosën në Mokshalandinin Verior dhe në dokumentet e mëvonshme ruse përmenden si tatarët posop, pasi shërbenin si furnizues me bukë për ushtrinë e princit dhe paguanin taksën e bukës. 

## Shih edhe 
## Referime
Kul Gali

**Kul Gali** (turqishtja e Vollgës: قل علی; tatarisht: Кол Гали, Qol Ğali; bashkirisht: Ҡол Ғәли, e romanizuar: Qul Ğəliy; çuvashisht: Кул Али, e romanizuar: Kul Ali; rreth viteve 1183 – 1236) ishte një poet i njohur mysliman nga Bullgaria e Vollgës. Poema e tij më e famshme është **Qissa-i Yusuf** (*قصه یوسف*; *Tregimi i Jusufit*), e shkruar në gjuhën turqisht e Vollgës, e cila është e kuptueshme reciprokisht me gjuhët e sotme tatarisht, bashkirisht dhe çuvashisht.

## Biografia 
Sipas historianit Ravil Bukharaev, Qul Ghali ka të ngjarë të ketë lindur në një familje klerikësh në Bullgarinë e Vollgës. Ai studioi në një medrese të Khwarezm-it. Ghali gjithashtu ka banuar ose ka studiuar në zona të ndryshme rreth Bullgarisë së Vollgës dhe ndoshta ka udhëtuar në Iran, Siri dhe pjesë të tjera të Lindjes së Mesme.  Poemën e tij të pavdekshme e shkroi në vitin 1233. Mendohet se vitet e fundit të jetës i kaloi në qytetin e Biliarit. 

## Vepra 
Qissa-i Yusuf (قصه یوسف, gjithashtu e transliteruar si Qïssa-yï Yusuf), e njohur edhe si Yosïfnamä, u frymëzua nga tregimet kuranore mbi jetën e Jusufit. Poema i kushtohet luftës kundër së keqes dhe përpjekjes për lumturinë njerëzore. Ajo luajti një rol të rëndësishëm në kulturën myslimane të Bullgarisë së Vollgës dhe më pas në kulturat bashkire dhe tatare. Janë gjetur mbi 200 dorëshkrime të saj ndër bashkirët dhe tatarët.  Sipas analizës tekstuale, poema përmban shumë fjalë të huazuara nga persishtja dhe arabishtja. Teksti tregon njohje me zakonet egjiptiane dhe të Lindjes së Mesme, por gjithashtu përfshin përshkrime të hollësishme të kulturës dhe zakoneve të banorëve të Bullgarisë së Vollgës.  Sipas Agnès Kefeli, “nga publikimi i saj deri në fund të shekullit XIX, kjo epikë mbeti një ‘bestseller’ përgjatë Rrugës së Mëndafshit nga Rusia deri në Kinë”; ndër gratë myslimane tatare të shekullit XIX, “kur një vajzë martohej, zakoni ishte që libri i Jusufit nga Qul ‘Ali të mbështillej me një peshqir të qëndisur dhe të vendosej në fund të arkës së pajës.”  Poema u përgatit për botim për herë të parë nga poeti Utız İmäni dhe u shtyp në vitin 1839 nga Räxmätulla Ämirxanov. Që atëherë, është ribotuar 80 herë dhe është përkthyer në gjuhën angleze. 

## Çmimi Kul Gali 
*Çmimi Ndërkombëtar Kul Gali* mban emrin e Kul Galit. Ai jepet për të njohur përsosmërinë në letërsi dhe poezi. Çmimi u krijua në vitin 1992. 

## Referime
SHF "Asdreni" në Gllogjë

thumb|Kolektivi i shkollës "Asdreni" në Gllogjë
**Shkolla fillore "Asdreni"** zyrtarisht: **Shkolla Fillore Komunale "Asdreni" - Glogjë**) është një shkollë fillore qendrore në fshatin Gllogjë të Tetovës, Komuna e Tearcës . 

## Vështrim 
Shkolla fillore "Asdreni" në Gllogjë është një institucion arsimor i ciklit fillor, që ndodhet në fshatin Gllogjë të komunës së Tearcës, në Maqedoninë e Veriut. Shkolla mban emrin e shkrimtarit të njohur shqiptar nga fshati Drenovë i Korçës, Aleksandar Stavre Drenova, i njohur me akronimin Asdreni, përndryshe njëra nga figurat më të rëndësishme të letërsisë tonë të periudhës së fundit të Rilindjes Kombëtare Shqiptare. Emërtimi i shkollës është një dëshmi e përkushtimit për ruajtjen e identitetit kombëtar dhe gjuhësor shqiptar në këtë trevë.

Në këtë shkollë mësimi zhvillohet në gjuhën shqipe dhe ajo përbën një nga shtyllat kryesore të edukimit për fëmijët e komunitetit shqiptar në zonë. Ajo ofron edukim fillor (klasat I-IX) dhe shërben si një qendër e rëndësishme arsimore për banorët e fshatit dhe rrethinës. Shkolla "Asdreni" ka luajtur një rol të rëndësishëm në ruajtjen dhe promovimin e arsimit në gjuhën shqipe në një kontekst shoqëror dhe politik ku ky proces shpesh ka pasur sfida të shumta.

Në vitet e fundit, shkolla është përfshirë në projekte të ndryshme arsimore e kulturore, që synojnë përmirësimin e kushteve të të mësuarit, pajisjen me mjete bashkëkohore dhe ngritjen e cilësisë së arsimit. Aktivitetet kulturore, festat kombëtare dhe përkujdesja për trashëgiminë kulturore janë pjesë e pandarë e jetës shkollore në këtë institucion.

## Shih edhe 
* Arsimi në Maqedoni të Veriut

## Lidhje të jashtme 
* SHF "Asdreni" në Gllogjë (Faqe tyrtare)

## Referime
Constantin Dăscălescu

parapamje|djathtas|Constantin Dăscălescu
**Constantin Dăscălescu** (2 korrik 1923 – 15 maj 2003) ishte një politikan komunist rumun, i cili shërbeu si kryeministër i Rumanisë nga viti 1982 deri në rënien e regjimit komunist në dhjetor 1989.

## Biografia 
Dăscălescu lindi në Breaza, një qytet në qarkun Prahova të Rumanisë. Ai ishte një anëtar i Partisë Komuniste Rumune dhe për një kohë të gjatë mbajti pozita të ndryshme në strukturat e partisë dhe qeverisë. Në vitin 1982, ai u emërua kryeministër, duke pasuar Ilie Verdeț.WikipediaWikipedia+1Wikipedia+1

Gjatë mandatit të tij, Dăscălescu ishte një bashkëpunëtor i ngushtë i Nicolae Ceaușescu dhe mbështeti politikat e tij autoritare dhe ekonomike. Ai qëndroi në detyrë deri më 22 dhjetor 1989, kur dha dorëheqjen pas shpërthimit të Revolucionit Rumun që çoi në përmbysjen e regjimit komunist.

## Pas rënies së komunizmit 
Pas dorëheqjes, Dăscălescu u arrestua dhe u mbajt në burg për një periudhë kohe. Ai u lirua më vonë dhe jetoi në anonimitet deri në vdekjen e tij në vitin 2003 në Bukuresht.

## Shiko edhe 
## Referime
George Wendt

**George Robert Wendt, Jr.** (i lindur më 17 Tetor 1948) është një aktor amerikan, i njohur për rolin e tij si Norm Peterson në *Cheers*. Pasi mbaroi seriali *Cheers*, ai luajti në filmin *The George Wendt Show* (1995).

Wendt lindi si George Robert Wendt, Jr. në lagjen Beverly në anën jugore të Çikagos, Illinois më 17 Tetor 1948. Prindërit e tij ishin George Robert Wendt, Sr., një oficer në Marinën Amerikane dhe një agjente pasurish të paluajtshme, dhe Loretta Mary (mbiemri i vajzërisë Howard). Ai ishte një nga 9 fëmijët, me 2 vëllezër Tom dhe Paul dhe 6 motra Kathryn, Loretta, Marti, Nancy, Karen dhe Mary Ann. Gjyshi i tyre nga nëna ishte fotografi Tom Howard. Ana e familjes së George Sr. ishte nga Danzig, ndërsa të afërmit e Lorettës ishin nga Qarku Mayo. Të katër gjyshërit lindën në Qarkun Cook, Illinois. Wendt ishte xhaxhai i Jason Sudeikis, djalit të motrës së tij Kathryn.

## Referime
## Lidhje të jashtme
Samiti i Gjashtë i Komunitetit Politik Evropian në Shqipëri

**Samiti i Gjashtë i Komunitetit Politik Europian (KPE) u mbajt më 16 maj 2025 në Tiranë** , duke shënuar herën e parë që ky forum zhvillohet në Ballkanin Perëndimor. Ky takim mblodhi së bashku 47 liderë shtetesh dhe qeverish nga e gjithë Evropa, përfshirë përfaqësues të vendeve të Bashkimit Evropian, Ballkanit Perëndimor dhe shteteve të tjera evropiane.

## Tema dhe axhenda
Samiti u zhvillua nën moton “Një Evropë e re në një botë të re: unitet – bashkëpunim – veprim i përbashkët”. Diskutimet u përqendruan në katër tema kryesore :

* Siguria dhe stabiliteti demokratik, me theks në mbështetjen për Ukrainën dhe mbrojtjen nga ndërhyrjet e huaja

* Konkurrueshmëria dhe siguria ekonomike, përmes inovacionit dhe tranzicionit energjetik

* Migracioni, mobiliteti dhe fuqizimi i të rinjve

* Lidershipi evropian në një botë të re
  
Axhenda përfshinte një seancë plenare hapëse, tre tryeza të rrumbullakëta tematike dhe takime bilaterale midis liderëve.

## Pjesëmarrësit dhe organizimi
Kryeministri i Shqipërisë, Edi Rama, bashkëkryesoi samitin së bashku me Presidentin e Këshillit Evropian, António Costa. Ndër pjesëmarrësit ishin Presidentja e Komisionit Evropian, Ursula von der Leyen, dhe Presidentja e Parlamentit Evropian, Roberta Metsola.

Samiti u zhvillua në një strukturë të përkohshme të ndërtuar në sheshin “Skënderbej” në Tiranë, e quajtur “Shtëpia e Evropës”, e zbukuruar me vizatime të fëmijëve shqiptarë. 

## Rezultatet kryesore
* Themelimi i Ekipit Koordinues të Komunitetit Politik Evropian nën Presidencën e Këshillit Evropian, për të forcuar bashkëpunimin ndërmjet vendeve anëtare .

* Mbështetje për përfundimin e marrëveshjes së paqes midis Armenisë dhe Azerbajxhanit, me pritshmëri për nënshkrimin e saj të afërt.

* Deklaratë e përbashkët nga liderët e Francës, Gjermanisë, Italisë, Polonisë, Rumanisë, Mbretërisë së Bashkuar, Presidenti i Këshillit Evropian dhe Presidentja e Komisionit Evropian pas një takimi me Presidenten e Moldavisë, Maia Sandu.
   
## Rëndësia për Shqipërinë
Mikpritja e këtij samiti përfaqësonte një moment historik për Shqipërinë dhe rajonin e Ballkanit Perëndimor, duke e vendosur vendin në qendër të vëmendjes evropiane dhe duke theksuar përkushtimin e saj ndaj integrimit evropian.

## Burimet
Paxocracy: The Future That Begins Within Us

***Paxocracy: The Future That Begins Within Us*** është një ese filozofike dhe politike e autorit iranian Kaveh KakaeiNezhad, botuar në vitin 2025 në gjuhën angleze. Libri paraqet një model të ri të qeverisjes dhe shoqërisë, të bazuar në dinjitetin njerëzor, paqen e brendshme dhe vetëdijen e zgjuar, si një alternativë ndaj sistemeve tradicionale të bazuara në konkurrencë dhe pushtet.
alt=Paxocracy: The Future That Begins Within Us by Kaveh KakaeiNezhad|parapamje|Paxocracy: The Future That Begins Within Us by Kaveh KakaeiNezhad

### Përmbajtja 
Në këtë libër, autori prezanton konceptin e **Paxokracisë**, një formë qeverisjeje dhe ndërtimi shoqëror që fillon nga transformimi i individit. Libri analizon rrënjët e lodhjes shpirtërore të njeriut modern dhe ofron një vizion gjithëpërfshirës që përfshin etikën, arsimin, ekonominë, teknologjinë dhe kulturën.

Nëpërmjet 14 kapitujve, KakaeiNezhad fton lexuesin në një “revolucion të heshtur” që nuk bazohet në ideologji apo retorikë politike, por në ndërgjegjësimin e brendshëm, dialogun dhe kujdesin për qenien njerëzore.

### Temat kryesore 
* Lodhja ekzistenciale dhe shkëputja nga vetja  
* Roli i arsimit të ndjeshëm dhe human në shoqëri  
* Ekonomi që vendos jetën dhe kuptimin para fitimit  
* Arti si mjet zgjuarësie dhe lidhjeje kulturore  
* Pushteti si shërbim, jo si sundim  
* Ndërtimi i një bote pa kufij dhe pa armiq  
* Bashkëjetesa ndërkulturore dhe etikë globale  

### Autori 
**Kaveh KakaeiNezhad** (lindur më 1991 në Isfahan, Iran) është një shkrimtar, poet dhe dramaturg bashkëkohor. Veprat e tij janë botuar në gjuhën persiane, angleze, spanjolle dhe shqipe. Ai është autor i më shumë se njëzet librave, përfshirë poezinë antimilitariste *Eczema*, romanin filozofik *Possessed*, dhe dramën skenike "π3: The Tragedy of Silence". Libri "Paxocracy" është vepra e tij më e thellë në fushën e filozofisë politike dhe etikës së ardhshme.

### Botimi 
Libri u botua në vitin 2025 me kodin ISBN **979-8285151104**. Ai është i disponueshëm në formate digjitale dhe të shtypura në disa vende.

### Pranimi dhe ndikimi 
*Paxocracy* ka tërhequr vëmendjen e qarqeve akademike dhe kulturore ndërkombëtare për përqasjen e tij origjinale që lidh mendimin politik me zhvillimin shpirtëror dhe etik. Libri është përfshirë në platforma ndërkombëtare si ISBN Lookup dhe BookFinder.

### Burime 
* ISBN Lookup – Paxocracy  
* BookFinder – Paxocracy: The Future That Begins Within Us

### Shih edhe 
* Humanizmi etik  
* Edukimi gjithëpërfshirës  
* Demokracia pjesëmarrëse  
* Qeverisja e ndërgjegjshme

### Kategoritë
SHF "Rilindja" në Sellcë

thumb|SHF "Rilindja" në Sellcë
**Shkolla fillore "Rilindja"** (zyrtarisht: **Shkolla Fillore Komunale "Rilindja" - Selcë**)  është një shkollë fillore qendrore në fshatin Sellcë të Tetovës, Komuna e Tetovës . 

Emri i shkollës vjen nga fjala shqipe "Rilindija" që do të thotë se i referohet periudhës së Rilindjes Kombëtare Shqiptare.

## Vështrim 
Shkolla fillore "Rilindja" në Sellcë është një institucion arsimor i ciklit fillor, i vendosur në fshatin Sellcë të komunës së Tetovës, në Maqedoninë e Veriut. Shkolla mban emrin "Rilindja" në nderim të periudhës së Rilindjes Kombëtare Shqiptare, duke simbolizuar rëndësinë e arsimit dhe kulturës shqipe për zhvillimin dhe ruajtjen e identitetit kombëtar shqiptar në këtë zonë.

Ndërtimi i shkollës filloi në fillim të viteve 2000, por për shkak të problemeve teknike me stabilitetin e tokës, puna u ndërpre dhe objekti mbeti i papërfunduar për një periudhë të gjatë. Në vitin 2024, me iniciativën e autoriteteve lokale dhe përkrahjen institucionale, u vendos gurthemeli për ndërtimin e një objekti të ri shkollor, i cili pritet të përfundojë në vitin 2025 dhe do të ketë kapacitet për të përballuar rreth 300 nxënës.

Ky projekt përfaqëson një investim të rëndësishëm në infrastrukturën arsimore të komunitetit shqiptar në Sellcë dhe rajonin përreth, duke siguruar kushte më të mira për mësimdhënie dhe mësimnxënie, në përputhje me standardet bashkëkohore evropiane. Shkolla ofron mësim në gjuhën shqipe dhe ka rol kyç në promovimin e kulturës, gjuhës dhe identitetit kombëtar shqiptar në Maqedoninë e Veriut.

Shkolla "Rilindja" përbën një element të rëndësishëm të sistemit arsimor lokal, duke kontribuar në zhvillimin e arsimit fillor në këtë zonë dhe duke forcuar lidhjet kulturore dhe sociale të komunitetit shqiptar në Tetovë.

## Paralelet e ndara 
* SHF "Rilindja" - Vejce, paralele e ndarë e shkollës; dhe
* SHF "Rilindj" - Lavce, paralele e ndarë e shkollës.

## Galeria 

Skeda:ОУ_„Рилиндија“_-_Селце_4.jpg|Hyrja
Skeda:ОУ_„Рилиндија“_-_Селце_5.jpg|Pamje e shkollës
Skeda:ОУ_„Рилиндија“_-_Селце_6.jpg|Pamje e shkollës
Skeda:ОУ_„Рилиндија“_-_Селце_3.jpg|Kënd lojërash në oborr

## Shih edhe 
* Arsimi në Maqedoni të Veriut

## Referime